Rikunarita-ORG/Wikinium huggingface dataset:
# ISO 9660

**ISO 9660**係一種光碟檔案系統，又名**ECMA-119**。1988年開始，由國際標準化組織發佈。應用於Windows、MacOS、Linux等等用光碟嘅作業系統之中。

## 睇埋

* 光碟製作

## 出面網頁

* ISO 9660
* ECMA-119
* Summary of the ISO 9660 Specifications
* Description of data structures in ISO-9660
# JSON

**JSON**（全名係英文：JavaScript Object Notation，意即 **Javascript 物件表記法**）係由 JavaScript 演變出嚟嘅一種檔案格式，常用於網絡嘅數據交流；JSON 會用人類睇得明嘅文字，儲起同傳達包含一堆名值對同陣列（或者第啲做咗序列化嘅數值）嘅數據物件。

JSON 主要用嚟喺唔同系統之間傳送數據，例如喺網站同伺服器之間傳送用戶資料、設定資訊、API 回應等等。到咗依家，幾乎所有程式語言都支援 JSON，包括 Python、C#、Java、PHP 同 R 等。

用 JSON 儲住數據嘅快勞，會用 `.json` 做尾。

## 基礎概念

JSON 嘅基本結構會包含一大堆嘅名值對，好似以下噉：

`{"名": "阿明", "歲數": 30, "性別": "男"}`
當中啲值可以係唔同嘅資料類型，唔洗一定係整數。

好似以下噉，就係用 JSON 儲住咗一個人嘅個人資料：

```
{
 "名": "亦斯",
 "姓": "劉",
 "係咪在生": 係,
 "歲數": 30,
 "地址": {
 "街地址": "21 2nd Street",
 "城市": "New York",
 "州份": "NY",
 "postalCode": "10021-3100"
 },
 "電話冧把": [
 {
 "類型": "屋企",
 "號碼": "212 555-1234"
 },
 {
 "類型": "office",
 "號碼": "646 555-4567"
 }
 ],
 "仔女": [],
 "配偶": null
}

```

## 應用範圍

因為 JSON 格式清晰、體積細、同時可讀又易於用電腦自動解讀，好多領域嘅工作者都會用佢嚟交換資料，諸如流動應用程式、數據分析同埋遊戲開發等都有機會用到以 JSON 形式儲起嘅數據。

* 數據庫
* 序列化
* 標記語言

## 引述
# 音素正字法

**音素正字法**（取自音素同正字法呢兩個概念嘅名）係指一套書寫系統入便，字符或者字母嘅拼寫能夠同隻語言嘅音素高度規律噉一一對應。讀者一見到某詞語點樣拼寫，就可以正確噉推斷佢讀音係乜。

## 例子

用假想例子，如果粵語用耶魯拼音攞嚟做正字法，呢套系統就頗為接近音素正字法：每個聲母或者韻母都只對應一個音，冇例外。例如：

**B** 永遠代表 [p]，例詞有 **bā**（可能對應漢字「巴」或者「爸」）；
**L** 永遠代表 [l]，例詞有 **lìhn**（可能對應漢字「連」或者「蓮」）；
**ik** 永遠代表 [ɪk̚]，例詞有 **sīk**（可能對應漢字「識」或者「色」）。
由於呢種拼寫同發音規律咁一一對應，學習者見到一串耶魯拼音就立即知道點讀。

廿一世紀起廣泛受採用嘅粵拼亦有呢種特質。

相對之下，英文嘅拼寫就唔係音素正字法。英文好多字母可以對應唔同嘅音素（例如字母 "c" 喺 *cat* 讀做 [k]，喺 *city* 又讀做 [s]），同一個音素亦可以有多種拼法（例如 [iː] 可以係 *see*、*sea*、*scene*、*machine*）。拼寫同實際讀音之間往往唔規律，學習者唔能夠單靠字形準確推斷讀音。

## 睇埋

* 英文拼寫改革

## 參考

## 註解
# 斯拉夫語族

斯拉夫語族分佈
 **斯拉夫語族**（粵拼：si1 laa1 fu1 jyu5 zuk6）
（英文：**Slavic languages**）係印歐語系一個語族，發源自東歐斯拉夫人，信東正教嘅民族主要用西里爾字母拼寫，信天主教嘅民族主要用拉丁字母拼寫。

## 特徵

斯拉夫語族被指係可以有頗長（閒閒哋四至五個輔音咁長）嘅複輔音。斯拉夫語言複輔音嘅一個出名例子，有捷克話急口令

Strč prst skrz krk（讀音：[str̩tʃ pr̩st skr̩s kr̩k]）
句嘢嘅意思係「將手指頭插過喉嚨」噉解，成串嘢一個元音都冇。

## 引咗
# EBCDIC

**EBCDIC**（英文讀音：/ˈɛbzɪdɪk/；全名：**Extended Binary-Coded Decimal Interchange Code**），中文譯**擴充二/十進制交換代碼**，係一種 IBM 大型電腦專用嘅8位元字符編碼系統；字母內碼用咗二進制編碼十進制（BCD）嚟排次序，所以並唔連貫，但係方便咗用打孔咭輪入。EBCDIC 係第一個可以表示細楷英文字母嘅電腦編碼。

## 註

## 參考資料

## 參考書目

* 科技教育組 (2023年1月)。〈中學資訊及通訊科技科常用英漢辭彙〉 (PDF) (香港中文)。香港特別行政區政府教育局課程發展處。喺2023年10月30號搵到。
* 萬國商業機器 (2023年4月11號)。"How Unicode relates to prior standards such as ASCII and EBCDIC"。喺2024年9月3號搵到。
* Garfinkel, Simson; Spafford, Eugene H. (2023年1月1號). "In Memoriam: Frederick P. Brooks, Jr. 1931-2022" (訃文). 計算機器學會. 喺2024年9月3號搵到.
# 類Unix系統

**類Unix系統**（Unix-like），時不時會被人叫做**un\*x**，**ux**，或者**nix**，係指各種Unix嘅衍生系统，以及各種同傳統Unix類似嘅系统。雖然當中有啲係自由軟件，亦都有專有軟件，但佢哋都有繼承到原始Unix嘅特性，亦有好多相似嘅地方，而且呢啲軟件喺一定程度上都會遵守POSIX規範。

Unix嘅商標權係由國際開放標準組織擁有，只有符合單一UNIX規範嘅UNIX系統先至可以用UNIX呢個名，唔係嘅話只可以叫做類UNIX。
# GBK

GBK係標準中文字元集嘅其中一種字庫表達方式，全名叫**漢字內碼擴展規範**（英文：Chinese Internal Code Specification）。呢個代碼喺2000年1月1號出版。

## 歷史

喺1980年嗰陣，中國大陸率先出咗GB2312嘅字庫喇，雖然話呢種字庫係收錄咗中國大陸99.75%嘅成日用到嘅字，但係一用到人名（睇埋下面嘅表）、地名（睇埋下面嘅表）、部份喺GB2312嘅字庫推出咗之後先至簡化咗嘅漢字（睇埋下面嘅表）、繁體字同埋古漢語用到嘅罕用字、生僻字呢啲噉嘅字就唔得喇。後嚟到咗1993年，Unicode 1.1就出咗版，佢就收錄咗包括中國大陸、臺灣、日本同埋韓國入面成日用到嘅漢字，一共挾埋有20,902個字咁多。嗰陣中國大陸就推出咗同Unicode 1.1差唔多嘅GB13000代碼出嚟。

喺1993年，微軟公司就用咗GB2312代碼入面未用到嘅編碼空間嚟收錄咗GB13000嘅全部字庫，重整咗GBK嘅編碼出嚟。

## GBK同埋GB2312嘅區別

呢個表係列明咗響以下呢啲名入面，GBK同埋GB2312可唔可以显示嘅區別。

| 例 | 字 | GBK | GB2312 |
| --- | --- | --- | --- |
| 朱镕基 | 镕 | √ | × |
| 西塱站 | 塱 | √ | × |
| 王濛 | 濛 | √ | × |
| 歡度國慶 | 歡度國慶 | √ | × |
| 佢哋喺嗰尐 | 佢哋喺嗰尐 | √ | × |
| 啰 | 啰 | √ | × |
| 刘銶堃 | 銶堃 | √ | × |
| 冚 | 冚 | √ | × |
| 张琳芃 | 芃 | √ | × |
| 咁样 | 咁 | √ | × |
| 拔山蓋卋 | 蓋卋 | √ | × |
| 菓汁 | 菓 | √ | × |
| 歺厅 | 歺 | √ | × |
| 咀香園 | 咀、園 | √ | × |
| 烎 | 烎 | √ | × |

## 讚同埋彈

### 讚

GBK出咗版之後雖然話收錄咗23940個字，佢重可以將GB2312編碼入面嘅所有字都兼容嘅。佢重支持GB2312編碼入面唔支持嘅部分中文姓同埋名（上面嘅表寫作出嚟喇），繁體中文，日文假名，重包括咗希臘字母同埋俄文嘅字母。

### 彈

GBK編碼係唔支持韓文嘅字。

## 後續

雖然話中華人民共和國國家品質技術監督局喺2000年3月17號推出咗GB18030標準嘅字庫嚟頂住GBK嘅位。佢係保留咗GBK編碼入面所有已經編咗碼嘅漢字，喺第二位嘅字庫組入面，重將可以用得嘅範圍繼續擴展落去，大概加咗一百個漢字同埋四位字庫組嘅編碼位。
# ISO/IEC 646

**ISO/IEC 646:1991**，*Information technology — ISO 7-bit coded character set for information interchange*，係國際標準化組織（ISO）同國際電工委員會（IEC）喺1972年制訂嘅標準。佢係個7位元字符集，大部分都係所有國家共通嘅子集，裏面有齊ISO基本拉丁字母，小部分係開放畀各國自訂嘅國家變體。佢亦做咗ECMA嘅標準，叫做**ECMA-6**。

## 編碼表

ISO/IEC 646|  | \_0 | \_1 | \_2 | \_3 | \_4 | \_5 | \_6 | \_7 | \_8 | \_9 | \_A | \_B | \_C | \_D | \_E | \_F |
|   0\_   | NUL 0000 0 | SOH 0001 1 | STX 0002 2 | ETX 0003 3 | EOT 0004 4 | ENQ 0005 5 | ACK 0006 6 | BEL 0007 7 | BS 0008 8 | HT 0009 9 | LF 000A 10 | VT 000B 11 | FF 000C 12 | CR 000D 13 | SO 000E 14 | SI 000F 15 |
|   1\_   | DLE 0010 16 | DC1 0011 17 | DC2 0012 18 | DC3 0013 19 | DC4 0014 20 | NAK 0015 21 | SYN 0016 22 | ETB 0017 23 | CAN 0018 24 | EM 0019 25 | SUB 001A 26 | ESC 001B 27 | FS 001C 28 | GS 001D 29 | RS 001E 30 | US 001F 31 |
|   2\_   | SP 0020 32 | ! 0021 33 | " 0022 34 |     35 |     36 | % 0025 37 | & 0026 38 | ' 0027 39 | ( 0028 40 | ) 0029 41 | \* 002A 42 | + 002B 43 | , 002C 44 | - 002D 45 | . 002E 46 | / 002F 47 |
|   3\_   | 0 0030 48 | 1 0031 49 | 2 0032 50 | 3 0033 51 | 4 0034 52 | 5 0035 53 | 6 0036 54 | 7 0037 55 | 8 0038 56 | 9 0039 57 | : 003A 58 | ; 003B 59 | < 003C 60 | = 003D 61 | > 003E 62 | ? 003F 63 |
|   4\_   |     64 | A 0041 65 | B 0042 66 | C 0043 67 | D 0044 68 | E 0045 69 | F 0046 70 | G 0047 71 | H 0048 72 | I 0049 73 | J 004A 74 | K 004B 75 | L 004C 76 | M 004D 77 | N 004E 78 | O 004F 79 |
|   5\_   | P 0050 80 | Q 0051 81 | R 0052 82 | S 0053 83 | T 0054 84 | U 0055 85 | V 0056 86 | W 0057 87 | X 0058 88 | Y 0059 89 | Z 005A 90 |     91 |     92 |     93 |     94 | \_ 005F 95 |
|   6\_   |     96 | a 0061 97 | b 0062 98 | c 0063 99 | d 0064 100 | e 0065 101 | f 0066 102 | g 0067 103 | h 0068 104 | i 0069 105 | j 006A 106 | k 006B 107 | l 006C 108 | m 006D 109 | n 006E 110 | o 006F 111 |
|   7\_   | p 0070 112 | q 0071 113 | r 0072 114 | s 0073 115 | t 0074 116 | u 0075 117 | v 0076 118 | w 0077 119 | x 0078 120 | y 0079 121 | z 007A 122 |     123 |     124 |     125 |     126 | DEL 007F 127 |

## 睇埋

* ASCII （ANSI X3.4）
* ISO/IEC 8859
* ISO/IEC 10646
* Unicode

## 連出去

* ECMA-6 標準
# 聲門塞音化

**聲門塞音化**（英文：**glottalization**）喺語音學上係指發出一吓語音嗰陣聲門局部或者完全噉關閉。

例子可以睇吓越南話嗰六調。

|  |  |  |
| --- | --- | --- |
| **話** | **幾多調** | **示例** |
| 越南話 | 六調 | **ba**（33）、**bà**（21）、**bả**（313）、**bã**（3ˀ5）、**bá**（35）、**bạ**（3ˀ2ʔ） |

## 註釋
# 調音部位

呢幅圖畫顯示咗唔同嘅調音部位。
**調音部位**（粵拼：tiu4 jam1 bou6 wai6；英文：**place of articulation**）係語音學同音系學上講到，用嚟將輔音分類嘅主要方法之一。一款輔音嘅調音部位，係指講嘢嘅人發出呢款輔音嗰陣，聲道嗰拃結構係喺邊個位閂埋阻斷空氣流動嘅。

## 輔音

用廿一世紀初粵語有嘅輔音做例子：

|  |  |  |  |
| --- | --- | --- | --- |
| **輔音** | **IPA** | **粵語例子** | **解說** |
| 雙唇鼻音 | /m/ | maa1（**媽**） | 係一種雙唇音，發音嗰時會用到上下兩塊嘴唇阻斷空氣流動，即係調音部位**好前**。想像附圖 A 入便 1 同 2 嗰兩個位中間，喺發出呢種聲嗰陣會閂埋。 |
| 軟腭鼻音 | /ŋ/ | ngaa1 | 同雙唇鼻音比起嚟，軟腭鼻音阻斷空氣流動嗰個部位就後好多。想像附圖入便 8 嘅位，喺發出呢種聲嗰陣會閂埋。 |

啲人用圖表列出輔音嗰陣，通常係用打橫嗰條軸反映調音部位嘅。

舉一個現代粵語冇嘅調音部位例子嘅話，可以睇睇唇齒鼻音 /ɱ/—有語言可以係（例如）/ɱi/ 指**眼**但 /mi/ 指**尿**嘅，之但係呢兩吓音一個粵語人聽到可能當佢哋同樣係似粵拼 mi1 噉嘅音，會覺得「/ɱ/ 只不過係讀得怪少少嘅 /m/」。

## 睇埋

* 語音學
* 音系學
* 音系類型

## 引咗

## 外拎

* （英文） 2.1 How Humans Produce Speech. *Essentials of Linguistics*. Open Library.
# と

| **日文五十音圖** |
| --- |
|  | w | r | y | m | h | n | t | s | k | - |  |
| ん | わ | ら | や | ま | は | な | た | さ | か | あ | a |
| っ | ゐ | り |  | み | ひ | に | ち | し | き | い | i |
| ヴ |  | る | ゆ | む | ふ | ぬ | つ | す | く | う | u |
| ヶ | ゑ | れ |  | め | へ | ね | て | せ | け | え | e |
| ー | を | ろ | よ | も | ほ | の | と | そ | こ | お | o |

平假名と片假名ト
**と**（平假名）同**ト**（片假名）都係日文嘅假名，由一個音節組成。
# し

| **日文五十音圖** |
| --- |
|  | w | r | y | m | h | n | t | s | k | - |  |
| ん | わ | ら | や | ま | は | な | た | さ | か | あ | a |
| っ | ゐ | り |  | み | ひ | に | ち | し | き | い | i |
| ヴ |  | る | ゆ | む | ふ | ぬ | つ | す | く | う | u |
| ヶ | ゑ | れ |  | め | へ | ね | て | せ | け | え | e |
| ー | を | ろ | よ | も | ほ | の | と | そ | こ | お | o |

平假名し片假名シ
**し**（平假名）同**シ**（片假名）都係日文嘅假名，由一個音節組成。
# す

| **日文五十音圖** |
| --- |
|  | w | r | y | m | h | n | t | s | k | - |  |
| ん | わ | ら | や | ま | は | な | た | さ | か | あ | a |
| っ | ゐ | り |  | み | ひ | に | ち | し | き | い | i |
| ヴ |  | る | ゆ | む | ふ | ぬ | つ | す | く | う | u |
| ヶ | ゑ | れ |  | め | へ | ね | て | せ | け | え | e |
| ー | を | ろ | よ | も | ほ | の | と | そ | こ | お | o |

平假名す片假名ス
**す**（平假名）同**ス**（片假名）都係日文嘅假名，由一個音節組成。
# 坎德拉

一單位**坎德拉**（英文：Candela），臺灣叫**燭光**，係發光強度單位，屬於國際單位制七個基本單位之一，符號**cd**。

1979年10月第十六屆國際計量大會將坎德拉定義做：

一個單色輻射光源，喺指定方向上發射頻率540.0154×1012Hz嘅輻射（黃綠色可見光）時，令嗰個方向嘅輻射係（1/683）w/sr嘅光強度。1坎德拉嘅點狀光源所發出嘅總光通量係4π流明。

一支普通蠟燭嘅發光強度大約係 1 坎德拉。

## 參考
# 中華人民共和國國籍法

中華人民共和國國籍法|  |
| File:中華人民共和國國籍法.pdf |
| 簡稱 | 國籍法 |
| 法案起草機關 | 中華人民共和國公安部 |
| 提請審議機關 | 中華人民共和國國務院（向全國人大常委會） 全國人民代表大會常務委員會（向全國人大） |
| 施行日期 | 1980年9月10日 |
| 法律類別 | 基本法律 |
| 立法歷程 |
| * **一審：**1980年2月5日－12日（五屆全國人大常委會第十三次會議）
* **二審：**1980年8月21日－26日（五屆全國人大常委會第十五次會議）
* **人大會議審議：**1980年8月30日－9月10日（五屆全國人大第三次會議）
* **人大會議通過：**1980年9月10日（第五屆全國人民代表大會第三次會議）
 |
|  |
|  收錄喺維基文庫嘅法律原文： 中華人民共和國國籍法 |
| 收錄喺國家法律法規數據庫嘅法律原文： 中華人民共和國國籍法 |
| **現狀：**施行中 |

《**中華人民共和國國籍法**》（以下簡稱《**國籍法**》）係一部適用於研究點樣拿到、失去、或者恢復中華人民共和國嘅國籍嘅法律。該法由第五屆全國人民代表大會第三次會議通過、全國人民代表大會常務委員會委員長令第8號公佈，由1980年9月10號開始施行。根據喺1982年修改嘅《中華人民共和國憲法》第三十三條，凡係有中華人民共和國國籍嘅人都係中華人民共和國公民。《國籍法》采取父母雙系血統主義為主，用屬地主義為附加嘅混合方式。

## 國籍得失

### 攞到國籍

中華人民共和國入籍證書
根據《國籍法》第4-7條嘅規定，以下嘅人有中國國籍：

|  |  |  |
| --- | --- | --- |
| 「 | 第4條 父母雙方或一方為中國公民，本人出生在中國，具有中國國籍。
第5條 父母雙方或一方為中國公民，本人出生在外國，具有中國國籍；但父母雙方或一方為中國公民並定居在外國，本人出生時即具有外國國籍的，不具有中國國籍。
第6條 父母無國籍或國籍不明，定居在中國，本人出生在中國，具有中國國籍。
第7條 外國人或無國籍人，願意遵守中國憲法和法律，並具有下列條件之一的，可以經申請批准加入中國國籍：
1、中國人的近親屬；
2、定居在中國的；
3、有其它正當理由。 | 」 |

雖然《國籍法》並冇禁止外國人通過歸化嘅方式攞到中國國籍，但係由中華人民共和國成立至到2019年2月呢接近70年**，**只係有4千幾人依據《國籍法》第七條嘅規定成功加入中國國籍。

### 失去國籍

根據《國籍法》第9-10條嘅規定，以下嘅人冇中國國籍：

|  |  |  |
| --- | --- | --- |
| 「 | * 定居外國的中國公民，自願加入或取得外國國籍的；
* 具有下列條件之一的，申請退出中國國籍獲得批准的中國公民：
	1. 外國人的近親屬；
	2. 定居在外國的；
	3. 有其它正當理由。
 | 」 |

根據上述嘅規定，要移除中國國籍嘅方式有兩種：

（1）自動喪失：因定居國外，並且攞到外國國籍而構成要件；

（2）主動退出：自己申請退出中國國籍獲得批准。

### 恢復國籍

中華人民共和國復籍證書
根據第13條規定「曾經有過中國國籍嘅外國人，如果有正當嘅理由，可以申請恢復中國國籍；被批准恢復中國國籍嘅，唔能夠再保留外國國籍。」，也即係話，只要一位外國人係喪失國籍嘅公民，而又冇重大嘅犯罪紀錄，財務紀錄又正常，一般都可以利用申請恢復嘅方法，比較容易咁攞到中國國籍，但係外國身份就唔能夠保留。呢條例適用於曾經擁有過中國國籍嘅人移民海外、同埋華僑等等，因為各種因素而有重新回國定居嘅需要。

另一種途徑係通過中華人民共和國戶籍制度，因為喺中國定居，如果有稅務同資債等嘅利害關係仲未解決，就唔能夠非正式咁擁有國籍，例如李薇。不過，出名運動員趙常玲喺加入哈薩克嘅國籍後，仍然能夠保留戶籍，之後佢曾經憑戶籍喺長沙成功做居民身份證，嘗試直接用中國戶籍嚟做公民事務。

## 港澳實施

根據《國籍法》第16條規定，加入、退出同恢復中國國籍嘅申請，要由中華人民共和國公安部審批。經批准嘅，要由公安部發給證書。但係因爲中華人民共和國全國性法律並唔完全喺港澳地區適用，所以喺《全國人民代表大會常務委員會關於〈中華人民共和國國籍法〉喺香港特別行政區實施嘅幾個問題嘅解釋》（下面簡稱做《解釋》）第6條規定，香港政府嘅入境事務處為香港特別行政區受理國籍申請同變更嘅機關，入境事務處依法對所有國籍申請嘅事作出處理。全國人民代表大會常務委員會對澳門特別行政區亦都作出咗類似嘅安排，因爲特區政府係具體嘅執行同裁決者，所以對於國籍認定嘅做法亦都會比較開放。特區政府所印製嘅中國國籍嘅證書，同中國公安部嘅版本，喺樣式上並唔完全一致。

港澳居民因為咁，而可以合法咁持有雙重國籍嘅現象並唔罕見。喺港澳移交之前，絕大多數香港永久居民都係有英國海外屬土公民護照同英國國民（海外）護照，而大部分澳門居民就有葡萄牙護照或者葡萄牙外國人士護照。因爲主權移交嘅緣故，依家好多兩地嘅居民，都有除咗中國國籍以外嘅其他身份（例如英國國民（海外），英國公民或者葡萄牙公民等等嘅雙重國籍）。因爲呢個情況，所以全國人大常務委員會喺港澳主權移交之前，通過咗「關於《中華人民共和國國籍法》喺香港特別行政區實施嘅幾個問題嘅解釋」同埋「關於《中華人民共和國國籍法》喺澳門特別行政區實施嘅幾個問題嘅解釋」，明確咁表示：有中國國籍嘅港澳永久居民，可以用英葡兩國政府簽發嘅有關證件，去其他國家或者地區旅行，但喺中國大陸同港澳地區，就仍然冇呢啲證件平時會有嘅權利。

### 台灣執行

俾中華人民共和國政府認定係台灣居民嘅中華民國國民，並唔能夠用中華民國護照，而要用台灣居民來往大陸通行證嚟進入中國大陸地區。根據《中國公民往來台灣地區管理辦法》嘅規定，台灣居民嘅定義係：住喺台灣地區嘅中國公民，台灣居民來往大陸通行證須要由台灣居民嚟申領，而且申請人需要提交喺台灣住嘅中華民國身分證同出入境證件。包括無戶籍國民在内（例如從來冇喺台灣住過但係有中華民國護照嘅韓國華僑），「未持有效台灣居民來往大陸通行證，但想前往大陸，或者需要由國外直接去港澳地區嘅台灣人士」同埋「持有台灣身份證件但係冇辦法申請外國簽證嘅台胞」可以申領中華人民共和國旅行證。

除此之外，台灣居民喺特殊情況下，可以申領中華人民共和國護照。2010年代，台灣居民由中國大陸出境去俄羅斯旅遊嘅時候，可以普通咁用「一次性」中華人民共和國護照嘅現象。中華人民共和國國家旅游局《中俄邊境旅遊暫行管理實施細則》第25條，台灣居民參加中俄邊境旅遊，需要向組團社或者代辦社報名交費，由「本人」去到相關入境部門做旅行證件，公安機構會發出「一次旅遊有效嘅護照」。同時，中華民國方面，《臺灣地區與大陸地區人民關係條例》第2章第9條規定，「臺灣地區人民唔可以喺大陸地區設籍或者用佢嘅護照」，所以呢個護照喺返台灣之前一般都會收返。

* 中華民國國籍法
* 居港權問題
* 雙重國籍

## 註

## 攷
# 土族

土族人

| 土族 |
| --- |
| 總人口 |
| 30萬 |
| 分佈地區 |
|  中國青海省互助土族自治縣、民和縣、大通縣。 |
| 語言 |
| 土族語、五屯話 |
| 宗教信仰 |
| 藏傳佛教 |
| 相關種族 |
| 蒙古族 |

**土族**（粵拼：tou2 zuk6）係中國其中一個少數民族，主要住喺青海，人口29萬。
# 在港英國人

**在港英國人**從來都只係香港人口嘅一少部分，不過因為佢哋管治咗英屬香港超過150年，對香港文化留低嘅影響絕對相當長遠。今時今日，香港嘅英國人主要都係喺銀行、教育、房地產、法律等職業度做嘢。 除此之外，有唔少香港裔英國人回頭返到香港住，都成為咗在港英國人。

截至2011年香港人口普查，總共有33,733名英國人喺香港居住。

## 人口數字

同亞洲其他地區一樣，喺香港估計英國人嘅數量可能因為唔同原因而變得困難。其中一個原因係，唔係所有移民或者訪客都會喺香港嘅英國總領事館度登記。仲有一個原因就係英國人口喺香港好大部分只係短暫停留，例如做幾年嘢，跟住返歸英國。

喺1997年香港主權移交之後8個月，香港入境事務處估計香港有大約35,000名英國公民 （包括喺英國出世嘅香港人，同埋喺香港攞到英國公民身份嘅香港人）。回歸之後，英國嘅政府官員有絕大部分都離開咗香港返英國。自此以來，移民去香港嘅英國人已經大幅減少。

喺港英時代，想喺香港生活同做嘢嘅英國人唔會受到今時今日簽證嘅限制，所以英國嘅年輕人以前去香港做藍領工作好常見，尤其係喺英國經濟大蕭條嘅時期。97年之後，英國人需要先證明佢哋嘅工作唔能夠由當地市民填補，先至可以入境返工，所以基本上停哂。

喺回歸前嘅10年内，大約有340萬香港英國屬地公民 (主要係華人) 得到咗英國國民（海外）護照 (通稱BNO護照)。但係佢哋冇英國居留權，而中國亦唔承認BNO持有者為英國國民。不過，外界都一般承認BNO持有者為英國人。

## 移民史

英國首先以東印度公司嘅模式喺亞洲出現，早喺1699年已經有開始貿易，並喺1711年喺廣州設立貿易港。1841年嘅第一次鴉片戰爭同埋1842年嘅南京條約之後，香港島正式成為英國領土。喺之後嘅150年入面，相對大量嘅英國人嚟到香港，同其他歐美人，例如在港美國人，一齊喺殖民地嘅行政機構、貿易公司同商業銀行等地方做嘢。

喺1991-1996年之間，由於英國國籍選擇計劃嘅推行，喺香港嘅英國公民人數大幅增加，短短5年已經近乎雙倍，有大約34,000人。雖然呢個計劃向50,000個香港家庭提供英國公民身份，但係最終唔係全部都有移民。

## 種族

由喺香港居住嘅33,733名英國公民之中，有19,405位白人、6,893位華人、2,337位印度人、1,047位巴基斯坦人、829位尼泊爾人、273位其他亞洲人、227位菲律賓人、98位泰國人、40位日本人，40 位印尼人。仲有2,544位係屬於其他種族。

## 教育

香港使用英國教育制度嘅學校包括:

* 哈羅香港國際學校
* 啟歷學校
	+ 截至2011年，學生有69%都係英國公民
* 香港墨爾文國際學校
* 南島中學
	+ 截至2011年，大部分學生都係英國公民

## 睇埋

* 英屬香港
* 香港人口
* 鬼佬
* 香港裔英國人

## 註
# 在港法國人

在跑馬地嘅香港法國國際學校
**在港法國人** (法文：Les Français à Hong Kong) 係喺香港居住嘅法國公民。法國駐港總領事館估計香港有大約25,000位法國國民。 截至2019年，香港入境處估計有6,534位法國國民喺香港，由喺2009年嘅2,375位有所增長。不過，入境處只係計身處香港嘅人，如果有啲有香港居留權，不過唔喺香港嘅話，都唔會入呢條數。

根據2013年嘅估計，在港法國人係喺亞洲最大嘅法國人社群。

## 教育

香港法國國際學校喺香港有幾個校園。

## 出名嘅人物

* 鄭莉梅: 奧運游泳員，曾經喺2016年奧運代表香港

## 睇埋

* 法國-香港關係
* 法國五月藝術節
* 前法國外方傳道會大樓
* 伯大尼修院

## 攷
# 在港俄羅斯人

| 在港俄羅斯人 |
| --- |
| 總人口 |
| 5,000人 (2016年估計) |
| 語言 |
| 俄文、英文、同廣東話 |
| 宗教信仰 |
| 俄羅斯東正教 |
| 相關種族 |
| 在華俄羅斯人 |

**在港俄羅斯人**係喺香港住嘅俄羅斯人，係香港少數族裔其中一個比較細嘅族群之一。好多係在華俄羅斯人希望去澳洲、巴西、或者加拿大移民，喺香港只係暫時停留。

## 歷史

白俄移民喺二次大戰之前，一直都被英國人睇唔起，因爲佢哋嘅行爲舉止都好低下，所以其他歐洲人一般都唔會同佢哋交流。到1930年代，香港皇家警察訓練咗一部分成爲“反海盜警衛隊”，不過因爲技能比較少，所以人工都少啲。到二次大戰之後，佢哋開始加入警察部隊。

喺中華人民共和國成立咗之後，喺大陸嘅俄羅斯人開始逃離，不過政府只係容許有簽證嘅可以走。更麻煩嘅係，因爲大部分國家當時都唔承認中華人民共和國，所以能夠攞簽證嘅國家根本就唔多。英屬香港亦唔例外，只係有簽證嘅先至可以入境，所以總共得880位俄羅斯人成功經過香港離開。原本，大陸政府有將俄羅斯人遣返去蘇聯嘅政策，不過到1956年中蘇交惡之後就停咗，亦同時放鬆咗離境條件。

港英政府喺大嶼山芝麻灣，計劃咗為俄羅斯難民設立難民營，但係最終冇起到。反而，聯合國難民署同私人慈善機構設立咗地方嚟處置呢啲難民。俄羅斯難民主要都想移民去澳洲、巴西、或者加拿大。有啲走唔到嘅喺香港成爲咗外籍家庭傭工或者裝修工人，而好多小朋友亦因爲有聯合國嘅資助而能夠返學。到1980年代，總共有大約2萬位俄羅斯人經過香港移民咗去其他地方生活。

## 族群

俄羅斯正教會喺1934年喺香港正式成立，而
香港及東南亞教區喺1996年就正式成立。位於跑馬地嘅香港墳場有105個俄羅斯東正教嘅墓碑。喺2012年，皇家亞洲學會香港分會連同喺香港嘅東正教會修復咗15個。

喺香港嘅“俄羅斯會”喺1999年創辦，並喺2009年慶祝咗10周年，引咗超過150位嘉賓。俄羅斯駐港領事館估計，香港喺2007年有大約600位俄羅斯人，而喺2011年嘅估計就係400人，到2013年升到800人。俄羅斯會另外估計有大約2000位，因爲有唔少俄羅斯人都唔會同領事館匯報。有唔少人都估呢個同香港-俄羅斯嘅經濟合作有關係。前俄羅斯會主席 Mark Zavadisky 解釋話：“同其他西方國家唔一樣，香港係一個充滿異國情調、又高級、又時尚嘅地方，所以俄羅斯嘅後生一代都對亞洲區，特別係香港，都非常有興趣”。

## 流行文化

喺 The Back Door 呢本小說，提及到法國同俄羅斯入侵香港嘅幻想情況。Martin Booth 所寫嘅自傳 Gweilo: Memories of a Hong Kong Childhood 講解咗作者喺香港長大嘅過程，當中有提及過街邊嘅俄羅斯麵包店同俄羅斯人，包括一位有可能係貴族嘅女人。

## 睇埋

* 俄羅斯華人
* 在華俄羅斯人

## 出面網頁

* The Russian Translators and Guides Association of Hong Kong
* The Russian Club in Hong Kong
* Dewolf, Christopher (5 October 2017). "Why Do Hong Kong Restaurants Serve Borscht? The Overlooked History of Russian Hong Kong". *Zolima Citymag*. 喺5 October 2017搵到.
* 〈白俄與紅湯: 俄羅斯的建築身影在香港 [White Russia and Red Soup: Architectural Impact of Russia in Hong Kong - Chinese only]〉。*Facebook*。7 November 2021。
* 〈戰前香港的俄國人身影[Russians Seen in Pre-war Hong Kong - Chinese only]〉。*InMedia*。3 July 2015。

## 攷

## = 睇多啲

* Share, Michael B. (2007), *Where empires collided: Russian and Soviet relations with Hong Kong, Taiwan, and Macao*, Hong Kong: Chinese University Press, ISBN 978-962-996-306-4
* Bickley, Gillian (2001), *Hong Kong Invaded!: A '97 Nightmare*, Hong Kong University Press, ISBN 962-209-526-7
* Bray, Denis (2001), *Hong Kong Metamorphosis*, Hong Kong University Press, ISBN 962-209-550-X
* Horne, Gerald (2003), *Race War!: White Supremacy and the Japanese Attack on the British*, New York University Press, ISBN 0-8147-3640-8
* Scherr, Stephanie (October 2011), "Waiting at the Gates of Hong Kong: Russian Refugees in Hong Kong during the 1950s and 1960s" (PDF), *David C. Lam Institute for East-West Studies Working Paper Series* (116), 喺2013-06-13搵到
* Vaid, K. N. (1972), *The Overseas Indian Community in Hong Kong*, Centre of Asian Studies occasional papers and monographs #7, University of Hong Kong, OCLC 879401
# 王羲之

| 王羲之 |
| --- |
|  |
| 字 | 逸少 |
| 出世 | 303年 琅邪郡臨沂縣（山東） |
| 死 | 361年（57–58歲） 會稽郡剡縣金庭（浙江） |
| 別名 | 書聖 王右軍 |
| 職業 | 書法家 右軍將軍 |
| 活躍時期 | 東晉 |
| 知名作品 | * 蘭亭集序
* 樂毅論
* 黃庭經
* 十七帖
* 快雪時晴帖
 |
| 配偶 | 郗璿 |
| 仔女 | 7仔1女 |
| 父母 | * 王曠
* 衛氏
 |

**王羲之**wong4 hei1 zi1（303年—361年），字**逸少**jat6 siu3，係一位東晉嘅書法家，精通好多種書體，俾人叫做**書聖**。王羲之做官做到右軍將軍，所以又有人叫佢做**王右軍**jau6 gwan1。佢最出名嘅書法作品係《蘭亭集序》，有「天下第一行書」嘅稱號。

## 生平

### 早年

王羲之喺西晉太安二年（公元303年）出世，鄉下係琅邪je4郡臨沂ji4，家下屬於山東省。琅邪王氏係魏晉時期嘅名門望族，出過唔少達官貴人。例如王羲之阿爺王正就做過尚書郎，太爺王覽做到光祿大夫，王羲之個伯父王導後來仲做埋東晉嘅丞相。

王羲之老竇叫王曠，阿媽係衛氏，仲有個阿哥叫王籍之。西晉末年嘅八王之亂政治内鬥嗰陣，王羲之老竇第一個提議後來嘅東晉開國皇帝司馬睿南遷。於是喺王羲之十歲嗰年，佢全家就同其他士族一齊跟住司馬睿渡江走佬，搬咗去依家南京嗰頭。

### 結婚

王羲之喺廿一歲嗰年娶咗太尉郗ci1鑒個女郗璿做老婆。據講當時郗鑒派人去王府睇下邊個啱做佢女婿，啲王氏子弟就個個執到姿姿整整噉等住俾佢揀中。唯獨係王羲之一個人攤咗喺東面張床度，仲突住個肚食嘢，成幅闊佬懶理噉嘅樣。郗鑒知道咗之後，好欣賞佢份人又真又豁達，就決定嫁個女俾佢。成語「東床快婿」就係噉嚟嘅，依家用嚟比喻一位好女婿。

王羲之後來同佢老婆一共生咗七個仔、一個女，其中有幾個寫書法都唔錯。佢細仔王獻之都係一位好出名嘅書法家，佢哋兩父子喺書法界合稱叫「二王」。

### 做官

王羲之廿三歲開始做官，開初做嘅係秘書郎，負責執宮入面啲藏書。佢之後又做過江州刺史、將軍幕僚呢啲細官仔，但就係噉拒絕朝廷嘅徵召，唔肯入朝做侍中或者吏部尚書。比起其他差唔多家族背景嘅人嚟講，其實王羲之嘅仕途開始得算遲。有人話噉係因為佢同佢伯父王導政見不合，而王導係東晉大官，所以王羲之入朝拖得就拖。

### 晚年

王羲之信奉道教，認為食仙丹可以做神仙或長生不老，正因為咁，佢就有長期啪藥、食仙丹嘅習慣。佢嘅晚年，因病投放更多嘅時間去深山入便採集藥石服食，但係，藥石並冇令到佢長命，反而可能傷咗佢嘅身體，最後响健康狀況日益惡化嘅情況下，喺59歲嗰年（361年）就與世長辭，死後葬喺孝嘉鄉濟度寺（而家嘅浙江嵊州金庭鎮），反而佢老婆郗璿就好長命，90歲先去世。

## 參考
# 詞綴

**詞綴**（粵拼：ci4 zeoi3，affix），係一種依附喺詞根或者詞幹嘅語素，唔可以單獨成字。

## 睇埋

### 語言學

* 混合詞
* 形態解析
* 理論語言學
* 詞幹
* 音素
* 綁定語素

### 詞彙學

* 浮動音
* 希臘語詞素
* 詞形學

## 拎

* Comprehensive and searchable affix dictionary reference Wayback Machine嘅版面存檔備份
# 圖書館

香港圖書館裏面
**圖書館**（粵拼：**tou4 syu1 gun2**），或者寫**圖書舘**，係專收資訊嘅地方，響棟樓裏面，亦係管理呢啲嘢嘅機構。佢主要收書等文字圖書同視聽資料嘅地方。圖書館方便借出佢收埋嘅資料畀大眾，亦都幫到學者去做研究。所有圖書館都可以分四大類，分別係公共圖書館、學校圖書館、學術圖書館同特別圖書館（special libraries）。

除咗書之外，重有雜誌、報紙、期刊、唱片、錄影帶、光碟、相片、地圖、微縮片等等。有時重會有電腦或者網上資料庫。呢啲館藏統稱叫圖書館資料。

負責管理呢啲料嘅人叫圖書管理員。佢哋會同書分類，排好。同埋會幫人搵資料。

今時今日科技發達，圖書館藏唔限於實物，唔限於四塳（音：bung6）牆，館藏可以變電子媒體。

## 睇埋

* 書店
* 圖書館學

## 註
# 浮雕

吳哥窟嘅浮雕
**浮雕**（粵拼：fau4 diu1；英文：**relief**）係雕塑嘅一種，指個雕刻家喺一塊平面（例如係牆）上面將佢想塑造嘅形象雕出嚟，成日畀人攞嚟做建築物牆上面嘅裝飾。古典嘅粵式建築出嗮名多浮雕。

## 概論

雕塑係專創作 3D 物體嘅視覺藝術，相對於例如創作 2D 圖像嘅畫畫。創作雕塑嗰陣，雕塑家傳統上要

* 用鉛筆畫稿，或者用工藝黏土等軟嘅材料整個預想雛型出嚟；
* 搵嚿固體嘅材料返嚟－材料可以係木、石頭、甚至冰都得；
* 然後佢就要郁手用鎚仔同鑿等嘅架生，將嚿材料雕成佢想要嘅形狀；

一般嚟講，雕塑作品可以分做兩大類：雕像同埋浮雕；前者係指能夠自己企到喺度嘅雕塑作品，例子有舉世聞名嘅《大衛像》；而後者就係指喺一塊平面（例如牆）上雕出嚟嘅雕塑。

浮雕可以按「有幾由塊表面嗰度凸出」分做**低浮雕**（凸出程度低）同埋**高浮雕**（凸出程度高），一般嚟講，如果雕嗰嚿嘢嘅質量有一半以上係由個表面嗰度凸咗出嚟，件作品就算係高浮雕，極高嘅浮雕同雕像好多時難以清楚分界。

* 波斯波利斯牆上嘅拜火教浮雕
類：低浮雕
* 高浮雕嘅例子

## 粵地文化

傳統上，粵式建築一大特徵係浮雕多：同其他唐人起嘅祠堂比起上嚟，粵式祠堂鍾意擺好多用木同石頭整嘅雕塑嚟做裝飾，達到「光宗耀祖」。啲雕塑喺主題上好多樣，有歷史故事、神話傳說、吉祥圖案、飛禽走獸、奇花異草呀噉，亦都有啲係用本地特色嘅景物，好似係洋桃、番石榴、木棉同榕樹呢啲嶺南嘅生果同植物。

## 睇埋

* 立體
* 雕像
* 建築設計

## 引咗
# 讀寫障礙

| 讀寫障礙 |
| --- |
| 分類同外部資源 |
| Patient UK | 讀寫障礙 |

**讀寫障礙**（粵拼：duk6 se2 zoeng3 ngoi6），又叫**閱讀障礙**、**失讀症**，係描述喺智力無缺損嘅狀況下，對於閱讀同書寫文字具有困難嘅症狀。症狀嘅嚴重程度因人而異。其他症狀包括難以拼出單字、難以快速朗讀字詞、無法專注閱讀、難以連續書寫、無法講出腦中嘅字彙，或者係無法理解閱讀內容。呢啲症狀最先往往喺學校時發現。讀寫困難並唔係患者自己可以控制。

## 特徵

* 通常喺細路返學初期被發現。
* 閱讀速度慢，筆跡較差。
* 閱讀時，經常減去並加上一個單詞。
* 通常將某啲字母上單詞混淆，例如將「 b」當做「d」，將「p」當做「 q」。
* 注意力容易分散，甚至無法完成工作。
* 誦讀困難問題可能持續到成年。

## 原因

專業醫生同研究人員末確定閱讀障礙嘅原因。但係，閱讀障礙主要原因被認為係大腦嘅正常狀況唔同工作方式嘅結果。亦有一啲證據表明呢種情況可能被遺傳。當對有閱讀障礙嘅人進行掃描測試時，發現患有閱讀障礙嘅人無遭受傷害或者大腦部分受損，但係佢哋嘅大腦運作方式同無閱讀障礙人士唔同。呢種差異可能係由於子宮內發生嘅大腦缺陷或者事故引起。

## 點樣幫助讀寫障礙患者

* 採用輔具，例如圖片、卡字、有聲書，或者較高科技嘅非視覺桌面存取系統，協助佢哋閱讀同埋使用電腦。
* 採用閱讀策略將字同圖像、實物建立連結，同埋將造字嘅邏輯同脈絡引入，提升字詞意思，有助於閱讀。
* 採用字型較大嘅字級，同較高行距，降低視覺干擾。
* 使用尺壓住後排文字，或者用筆將讀完嘅行首畫點標記，避免跳行。

## 治療

閱讀障礙症只有喺教育心理學家或者閱讀障礙專家老師嘅監督下對患者進行幾次檢查後先被發現。如果問題唔可以解決，因為依家未有藥物醫，閱讀困難者通常會接受治療，以改善語言、思維同社交能力。

## 各地情況

### 香港

部分中小學會有提供言語治療服務同註校教育心理學家去幫助讀寫障礙學生。

如果經評估患有讀寫障礙學生可以喺DSE申請考試特別安排，例如加時服務（通常書寫試卷+25%，MC+15%）、放大試卷服務、讀卷服務等。

另外，衞生署亦有提供兒童體能智力測驗服務同學生健康服務。

### 馬來西亞

喺馬來西亞，被診斷患有閱讀障礙嘅細路申請為殘疾人士（OKU）。佢哋獲得馬來西亞社會福利部（JKM）嘅OKU卡，並獲得國家教育部（JPN）嘅財政資助，可以喺佢哋監督下參加康復課程。

## 出名患者

* 阿彼鍚·巴克罕：波里活演員。
* 黃之鋒：香港學民思潮召集人。
* 李光耀：第一任新加坡總理。
* 周渝民：臺灣歌手及演員。
* 蕭敬騰：臺灣歌手及演員。
* 盧蘇偉：臺灣青少年輔導員。
* 成允聖：臺灣企業家。
* 黃小柔：臺灣歌手及演員。
* 陳力沈：馬來西亞機師。
* 許傑輝：臺灣電視主持人。
* 胡瓜：臺灣電視主持人。
* 黃連煜：臺灣歌手及演員。

## 睇埋

* 分裂腦

## 參考

## 出面網頁

* Dyslexia International - Tools and Technologies (DITT)
* What Is Dyslexia?Wayback Machine嘅版面存檔備份
* LD Resources (a variety of resources for the LD community)Wayback Machine嘅版面存檔備份
* 香港言語及吞嚥治療中心»「發展性閱讀障礙」Wayback Machine嘅版面存檔備份
* 香港特殊學習障礙協會
* 閱讀障礙簡介Wayback Machine嘅版面存檔備份 臺灣師大教育心理及輔導學系 李俊仁
# 古法文

古籍**古法文**（粵拼：gu2 faat3 man2\*4 | 英文：**Old French**）係古代存在過嘅法文「語言祖先」。古法文對英文影響深遠，尤其係中古英文。由於語言演變，古代法文同現代法文爭幾遠。

## 文獻

以下係古法文文學作品金碟故事（暫譯）選段：

"Et s'est escrit que il ert ancore
que toz li reaumes de Logres,
qui jadis fu la terre as **ogres**,
ert destruite par cele lance."
## 睇埋

* 中古英文
* 英文純化
# 速度 (音樂)

電子節拍機上速度**速度**（**tempo**，可以做粵拼：tem1 pou4）喺樂理上係指一段音樂「有幾快」，一般用「每分鐘有幾多個拍子」（每分鐘拍子數；beat per minute，bpm）嚟衡量。

## 詞彙

* 快板（allegro），120–156 bpm。
* 行板（andante），76–108 bpm。

## 睇埋

* 節奏
* 彈性速度
# Smörgåsbord

**Smörgåsbord**（發音：[ˈsmœ̂rɡɔsˌbuːɖ]）係一種源自瑞典嘅自助餐。

## 相關趣事

廿一世紀初嘅日文入面嘅**バイキング**（羅馬化：baikingu）係一隻外來詞，聽落似 **viking**（維京人），但查實係指自助餐，查實有段故：

* 响廿一世紀初，**バイキング**呢隻字會畀日本人攞嚟指自助餐－原則上，日本人一般會用 **b** 噉嘅音嚟對應外文字詞入面嘅 **v** 音，所以 **biking** 噉嘅日本話發音會對應嘅外文字詞會係 **viking**－即係英文入面「維京人」噉嘅意思；
* 話說事源喺 1957 年，當時日本廚師**村上信夫**（Murakami Nobuo）想將自助餐呢家嘢引入去日本，走咗去丹麥哥本哈根取經；村上先生學咗整 smorgasbord 之後，就想返日本開餐廳搞自助餐；
* 首先，村上先生有必要搵返隻日文字嚟指自助餐呢樣嘢，仲要同佢間餐廳改返個名，但 **smorgasbord** 呢隻字要變做日文好難；村上先生諗咗吓，當時日本人普遍對「維京人」－都係嚟自北歐嘅一樣嘢－呢個概念有咗啲認識，有「維京人係好強悍嘅」噉嘅印象，於是村上先生就決定嗌佢間餐廳做**バイキング**－嚟自英文字 **viking**；打後村上先生間餐廳非常成功，吸引日本人廣泛噉學佢種做法整自助餐，而**バイキング**呢隻字喺廿世紀後半橛嘅日本人心目中，變咗做「自助餐」噉嘅意思。

## 睇埋

* 借詞

## 參攷
# 唐詩

**唐詩**（粵拼：**tong4 si1**）係指啲人喺唐代作嘅詩。唐代係中國各個朝代舊詩最豐富嘅朝代，因此有「唐詩、宋詞、元曲」之說。

大部份嘅唐詩都收喺《全唐詩》裏面，自唐朝開始，有關唐詩嘅選本不斷湧現，而流傳最廣嘅就係蘅塘退士編選嘅《唐詩三百首》。

按照時間，唐詩分為四個階段：初唐、盛唐、中唐、晚唐。有分五言古詩、七言古詩、七言律詩、五言律詩、五言絕句、七言絕句、樂府......

## 睇埋

* 粵語古詞
# 折衷話

即管方言嘸同，古希臘嘅語言折衷化令到各個希臘政治實體維持得到啲商業跟外交關係。
喺語言學裏頭， **折衷話**又喊做**koiné**（古希臘語：κοινή ，「共通」義）係一種標準又或通用嘅語言抑或方言，係從兩種抑或幾種變體經過接觸、混合、經常仲會經歷簡化而誕生嘅。

由於種折衷話產生之前、啲使用者彼此之間就已經互相理解得，所以個折衷化（koineization）過程就嘸似洋涇浜化跟克里奧爾化過程咁劇烈（drastic）。嘸同於洋涇浜化跟克里奧爾化，折衷話嘅成形冇一個「目標」。折衷話保有某種連續性，令到啲講話人嘸使放棄自己啲語言變體。

相鄰方言之間嘅正常影響嘸着當作係折衷化。折衷話係喺原有方言之外新誕生嘅口頭變體，而本身嘸會改變到啲現有嘅方言，所以戥正常嘅方言演變有分別。

雖然類似於區域構造語言，折衷話係自然噉產生出來而嘸係着構造出來嘅。

## 背景

 嗰種*Koiné Greek*跟尾就成為馬其頓帝國嘅語言，又着廣泛用作第二語言（即管確實有一啲母語人）。
術語*koine* （希臘話意為「共通」）首先用來指嘅係某種用作通用語嘅希臘話形式，用喺希臘化時代跟羅馬時代期間。 佢作爲一種混合土話起源於雅典港口Peiraieus啲普通百姓中，嗰笪埞居住有來自地中海各地嘅希臘人。

由於嗰門語言啲講話互通得嘅人之間不斷噉接觸，啲方言經過折衷化之後，新嘅方言變體就噉誕生。 折衷化係方言接觸嘅一種特殊情況，佢通常發生喺啲人從啲單一語言區域嘅嘸同埞方遷移到新定居點陣時。折衷化通常需要兩到三代正完成得到，雖然都可以喺第一代之內就實現得到。

語言變異係系統性嘅，因為佢可能跟社區內嘅社會分化有關，例如階級戥性別，當中分化出好多社會羣體。可以證明，變化係起源於啲特定嘅社會群體嘅。但係，好多語言學家最近指稱，語言嘅改變取決於個人。

### 種類

語言學家Paul Kerswill區分出兩種類型嘅折衷話：地區性嘅戥移民嘅：

* **地區性折衷話**係強大嘅地區性方言喺戥啲方言、啲摒入個地區嘅講話人使緊嘅產生接觸陣時形成*。*通常，折衷話嘅使用範圍會超出佢原本個形成區域。原始嘅折衷話具有地區特色。譬如，希臘語個阿忒方言（Attic dialect）戥雅典海港Piraeus裏頭嘅各種希臘方言接觸陣時，經歷到折衷化進程，並最終成為個希臘化世界嘅通用語。
* **移民折衷話**係一種新嘅方言，形成於一個社區，裏頭啲移民講一門語言當中兩種抑或兩種以上方言又互通得嘅。喺19世紀末跟20世紀初，啲講各種印地語方言嘅人應徵成為契約勞工（indentured laborers）去到成個殖民地世界。啲方言嘅使用者喺嘸同條件下以嘸同比例聚埋一齊，由此發展出獨特嘅北印度語折衷話。啲印地/菩執布里（Hindi/Bhojpuri）方言見於斐濟、圭亞那、毛厘士、南非、蘇里南、千里達和多巴哥。

## 折衷化

Kerswill仲研究有喺兩個鎮當中出現嘅挪威話方言，兩個鎮位於冶煉廠附近，個廠建於二十世紀中葉、座落喺Hardangerfjord峽灣Sørfjord分支嘅頭度。兩個城鎮喊做Odda跟Tyssedal，都吸引到來自挪威嘸同埞方嘅移民。Odda嘅工人主要（86％）來自挪威西部。喺Tyssedal，只有大約三分之一係來自挪威西部，三分之一來自挪威東部，其他啲就來自挪威其他埞。因此，喺兩個城鎮中發展出來嘅方言互相之間截然嘸同。

喺適應期當中，Peter Trudgill留意到Mesthrie所講嘅三個過程：混合、調平（levelling，互相找平，又叫「方言均一化」）、簡化。調平跟簡化嘅過程取決嘅因素好廣泛，包括來源方言（contributing dialects，做貢獻嘅方言）嘅嘸同聲望、新方言發展所處嘅社會政治環境以及參與適應過程嘅啲成年人嘅個人網絡。另外，Trudgill同埋Mesthrie都評論到嗰種重新分配過程（the process of reallocation），當中從來源方言保留落來嘅特徵喺個新方言裏頭又有新功能抑或新含義。

Trudgill提出了折衷話發展嘅多代模型。喺第一代（即移民）當中，方言嘅講話人會溝埋喺一齊，而且有某種調平。第一代母語講話人會繼續進行調平過程。之但係，喺Trudgill記錄得到嘅情況下（例如，挪威Tyssedal跟Odda方言嘅第一代發言人），佢哋講嘢都仲反映出標記形式（marked forms）嘅使用當中仲有好大差異，無論係喺發言者之間抑係喺各個發言者嘅音檔之中。

第三代人集中化（focuses）啲變體並穩定化個方言。Trudgill承認，喺某啲情況下種現象可以出現喺第一代母語人身上，亦都有可能喺第四代甚至仲遲啲嘅時候進行。個處於新興狀態嘅新方言，當中種狀態以形式嘅異質性（heterogeneity of forms）為特徵，Trudgill喊佢做**中間方言**（interdialect），喺其他方言研究裏頭通常喊做**中間語言**（interlanguage）*。*

## 睇埋

* 方言連續體
* 方言均一化
* 語言替換
* 通用語
* 混合語言
* 互通性
* 自然主義計畫語
* 後克里奧爾語連續體
* 標準語

## 腳註

## 參考

* Britain, D; Trudgill, Peter (1999), "Migration, new-dialect formation and sociolinguistic refunctionalisation: Reallocation as an outcome of dialect contact.", *Transactions of the Philological Society*, **97** (2): 245–256, doi:10.1111/1467-968x.00050
* Kerswill, P., "Koineization and Accommodation" (PDF), 出自 Trudgill, Peter; Schilling-Estes, N (編), *The handbook of language variation and change*, Oxford: Blackwell Publishing, pp. 669–702
* McWhorter, John H. (1998), "Identifying the creole prototype: Vindicating a typological class", *Language*, **74** (4): 788–818, doi:10.2307/417003, JSTOR 417003
* Mesthrie, R. (2001), "Koinés", 出自 Mesthrie, R. (編), *Concise encyclopedia of sociolinguistics*, Amsterdam: Elsevier, pp. 485–489
* Siegel, Jeff (1985), "Koines and koineization.", *Language in Society*, **14** (3): 357–378, doi:10.1017/s0047404500011313
* Trudgill, Peter (1986), *Dialects in contact*, Oxford: Blackwell Publishing
* Weinreich, Uriel (1953). *Languages in Contact: Findings and Problems*.